2.pielikums atklāta konkursa

Nr.PSKUS 2021/214 nolikumam

**TEHNISKĀS SPECIFIKĀCIJAS**

Apkopes darbi jāveic saskaņā ar šo tehnisko specifikāciju, iekārtu ražotāju instrukcijām un balstoties uz normatīvajiem aktiem, kuri regulē veselības aprūpi un darbības ar ozona slāni noārdošajām vielām.

Avārijas darbi ir darbi, kas nepieciešami, lai novērstu pēkšņi radušos nopietnus iekārtas darbības traucējumus, kas:

• var neatgriezeniski bojāt iekārtu;

• var radīt zaudējumus Pasūtītājam;

• apdraud cilvēku veselību vai dzīvību;

• apdraud slimnīcas darbību.

Avārijas darbi jāveic pēc iespējas īsākā laikā, maksimālais ierašanās laiks – 1 (viena) stunda jebkurā diennakts laikā.

Plānotie izsaukumi iekļauj sekojošo:

• konsultācijas;

• nesvarīgu darbības traucējumu novēršanu iekārtās;

• papildu apkopes vai apsekošanas darbi, kas nav norādīti šajā tehniskajā specifikācijā; Uz plānotajiem izsaukumiem un papildus remonta darbiem jāreaģē ne ilgāk kā 48 (četrdesmit astoņu) stundu laikā. Ar reaģēšanu saprot Pretendenta konkrētu rīcību, piemēram, ierašanos objektā utt.

**1. Pakalpojuma veikšana:**

1.1. Izpildītājs veic Iekārtu tehnisko apkopi, diagnostiku un remontu, demontāžu, montāžu, pārvietošanu, uzstādīšanu un darbības atjaunošanu to atrašanās vietā pēc Pasūtītāja pilnvarotās personas pieprasījuma, iepriekš saskaņojot ierašanās laiku.

1.2. Tehniskās apkopes darbi saskaņā ar Izpildītāja izveidoto apkopes grafiku, *skatīt Pielikumus Nr. līdz Nr. 13*, kā arī ņemot vērā iekārtas tehniskajā dokumentācijā noteiktās prasības un ražotāja rekomendācijas.

1.3. Pasūtītāja pilnvarotā persona 2 (divas) darba dienas pirms plānoto apkopju veikšanas nosūta Izpildītājam pieprasījumu tehniskās apkopes veikšanai, kurā norāda apkopju veikšanas laiku, apkopes veidu un pievienotu iekārtu sarakstu. Pretendents norāda Finanšu piedāvājumā vienas apkopes veikšanas izmaksas vienai iekārtai, ņemot vērā Pasūtītāja ventilācijas un kondicionēšanas iekārtu dažādību.

1.4. Izpildītājs veic tehniskās apkopes, nodrošinot Iekārtu darbību vasaras un ziemas periodā.

1.5. Pēc Pasūtītāja pilnvarotās personas pieteikuma Izpildītājs veic Iekārtu diagnostiku.

1.6. Pēc Pasūtītāja pilnvarotās personas pieprasījuma Izpildītājs veic Iekārtu demontāžu, pārvietošanu, uzstādīšanu un darbības atjaunošanu.

**2. Iekārtu tehniskajās apkopēs un remonta darbos tiek izmantotas**:

3.1. Jaunas, nelietotas detaļas un materiāli, kas atbilst konkrētam Iekārtas modelim, Iekārtas ražotāja prasībām, Latvijas Republikas spēkā esošajiem saistošajiem normatīvajiem aktiem, attiecīgās iekārtas ražotāja standartiem un tehniskajiem noteikumiem, un nodrošina kvalitatīvu Iekārtu darbību.

3.2. Iekārtu remontam izmantojamo materiālu un detaļu cenas, ieskaitot piegādes cenu, nedrīkst pārsniegt vidējās tirgus cenas vairāk kā par 10% (desmit procentiem) no tirgus vērtības.

3.3. Pēc iekārtas tehniskās apkopes vai remonta veikšanas Izpildītājs sagatavo un iesniedz parakstīt Pasūtītāja atbildīgai personai darbu nodošanas – pieņemšanas aktu.

**4. Remontdarbu un detaļu garantija**:

4.1. Veiktajiem remonta darbiem un remontā izmantotajām detaļām nodrošina garantijas laiku, ne mazāk kā 12 (divpadsmit) mēnešus pašiem remontdarbiem un detaļām ne mazāk kā 24 ( divdesmit četrus) mēnešus.

4.2. Ja garantijas laikā pēc Iekārtas remonta rodas līdzīga rakstura bojājumi, kuru novēršanai tika veikts remonts vai remontam izmatotajām detaļām rodas bojājumi vai Iekārtai rodas bojājumi sakarā ar nekvalitatīvu remontu, 2 (divu) darba dienu laikā pēc Pasūtītāja pilnvarotās personas pieprasījuma nosūtīšanas dienas ierasties un par saviem līdzekļiem veikt Iekārtas remontu (novērst bojājumus) vai apmainīt bojāto detaļu pret jaunu.

**5. Iekārtu demontāža, pārvietošana un darbības atjaunošana pēc pasūtītāja pilnvarotās personas pieprasījuma:**

5.1. 3 (trīs) darba dienu laikā pēc Pasūtītāja pilnvarotās personas pieteikuma nosūtīšanas Izpildītājs veic demontāžu, pārvietošanu, uzstādīšanu un darbības atjaunošanu; .

5.2. Pēc iekārtas demontāžas, pārvietošanas, uzstādīšanas un darbības atjaunošanas, Izpildītājs Pasūtītāja pilnvarotajai personai iesniedz darbu nodošanas – pieņemšanas aktu. Darbu nodošanas – pieņemšanas aktam pievieno saskaņoto un parakstīto darbu tāmi.

**6. Tehniskās apkopes un Aukstuma iekārtas apkopes žurnālu ierakstu veikšana.**

6.1. Izpildītājs apņemas ierīkot un aizpildīt Tehniskās apkopes žurnālus un Aukstuma iekārtas apkopes žurnālus katrai iekārtai pēc apkopes veikšanas un Aukstuma aģenta uzpildīšanas pēc darbu veikšanas.

**7. Ventilācijas iekārtu tehniskās apkopes darbi**

**TA-3 (ik pēc 3 mēnešiem)**

1. Pārbaudīt aparāta un to agregātu (ventilatori, gaisa vārsti, 3-ceļu vārsti, sūkņi u.c.) darbību.

2. Vizuāli novērtēt vispārējo stāvokli, ieskaitot cauruļvadu izolāciju, gaisa vadus, metāla konstrukcijas un vadības paneli, ja nepieciešamas saremontēt vai nomainīt.

3. Pārbaudīt sistēmas kontroliera darbību un avārijas gadījumu reģistru.

4. Pārbaudīt ventilatoru, elektrodzinēju stiprinājumu drošību un atbilstību ekspluatācijas noteikumiem.

5. Pārbaudīt pretvibrācijas blīvju stiprinājumu drošību.

6. Pārbaudīt ventilatoru siksnu stāvokli un saspīlējumu.

7. Pārbaudīt filtru stāvokli, iztīrīt, ja nepieciešams nomainīt (filtru maiņu saskaņot ar Pasūtītāju).

8. Pārbaudīt filtru aizsērēšanas sensoru darbību.

9. Pārbaudīt ventilatoru bloķēšanas sensoru darbību.

10. Iztīrīt sildītāju no putekļiem, pārbaudīt tā automātikas darbību.

11. Pārbaudīt vai kondensāta drenāžas ir tīras, ja nepieciešams, iztīrīt.

12. Jāveic vadības kontrolieru un vizualizācijas programmatūras vērtību iestatījumu un vadības algoritmu pārbaude.

**TA-6 (ik pēc 6 mēnešiem)**

1. Iztīrīt aparāta korpusu no iekšpuses un ārpuses.

2. Pārbaudīt gaisa ieņemšanas/izmešanas restes, ja nepieciešams iztīrīt.

**TA-12 (ik pēc 12 mēnešiem)**

1. Pārbaudīt elektrisko savienojumu drošību elektriskajā sadaļā, pie dzinējiem, sildītājiem un t.t. pievilkt visas skrūves savienojumu vietās.

2. Pārbaudīt sildītāju pārkarsēšanas aizsardzības darbību.

3. Pārbaudīt elektrisko radiatoru temperatūru.

4. Pārbaudīt ventilatoru gultņu trokšņu līmeni un vizuāli pēc pārkaršanas pazīmēm.

5. Pārbaudīt kopējo iekārtas stāvokli, iestatījumus un regulāciju.

**8. Aukstumiekārtu tehniskās apkopes darbi:**

**TA-3 (ik pēc 3 mēnešiem)**

1. Pārbaudīt aparāta un to agregātu (ventilatori, gaisa vārsti, 3-ceļu vārsti, sūkņi un t.t.) darbību.

2. Pārbaudīt sistēmas kontroliera darbību un avārijas gadījumu reģistru un elektroapgādi.

3. Pārbaudīt eļļas līmeni, korpusa temperatūru un darba spiedienu katram kompresoram.

4. Pārbaudīt un iztīrīt kondensatorus un radiatorus.

5. Pārbaudīt filtru stāvokli, iztīrīt, ja nepieciešams nomainīt (filtru maiņu saskaņot ar pasūtītāju).

6. Jāveic vadības skapju apsekošana un vizuāla pārbaude;

7. Jāveic vadības kontrolieru un vizualizācijas programmatūras vērtību iestatījumu un vadības algoritmu pārbaude.

**TA-6 (ik pēc 6 mēnešiem)**

1. Vizuāli novērtēt vispārējo stāvokli, ieskaitot cauruļvadu izolāciju, metāla konstrukcijas un vadības paneli, ja nepieciešams saremontēt vai nomainīt.

2. Pārbaudīt sistēmas kontroliera darbību un avārijas gadījumu reģistru.

3. Pārbaudīt indikācijas stikliņu katrā freona sistēmā , vai sistēma ir sausa un nav gāzes burbuļi.

4. Pārbaudīt ventilatoru un kompresoru elektriskos savienojumus, kā arī mehāniskos stiprinājumus.

5. Pārbaudīt vai kontrolējamie parametri atbilst normām, noregulēt, ja neatbilst.

6. Pārbaudīt ūdens plūsmas devēju, bloķējot sūkni un izmērot siltuma gradientu, nomainīt, ja nedarbojas.

7. Pārbaudīt zemās ūdens temperatūras aizsardzības termostatu, nomainīt, ja ne darbojas.

8. Pārbaudīt sildīšanas elementus un zemās gaisa temperatūras termostatu, nomainīt, ja nedarbojas.

9. Iztīrīt kondensatora radiatorus. Aizliegts lietot lielu spēku un neatbilstošus tīrīšanas līdzekļus.

10. Ierakstīt apkopes žurnālā darba raksturojumus.

**TA-12 (ik pēc 12 mēnešiem)**

1. Pārbaudīt elektrisko savienojumu drošību elektriskajā daļā, pie kompresoriem, dzinējiem, sildītājiem, ventilatoriem un t.t., pievilkt visas skrūves savienojumu vietās.

2. Pārbaudīt visus ūdens sistēmas savienojumus.

3. Pārbaudīt etilēnglikola koncentrāciju sistēmā.

4. Pievienojot spiediena manometrus, pārbaudīt visus freona spiediena devējus, nomainīt, ja nedarbojas.

5. Iztīrīt ūdens filtru pirms siltummaiņa

6. Pārbaudīt freona sistēmu uz noplūdēm. Noteikt noplūdes vietu, likvidēt sūci un noregulēt aukstuma aģenta daudzumu sistēmā.

7. Ierakstīt rezultātus “Aukstuma iekārtas apkopes žurnālā”, saskaņā ar LR MK noteikumiem Nr. 563

**9. Lokālo gaisa nosūces sistēmu apkopes darbi (virspiediena ventilatori, Jumta nosūces ventilatori, gaisa nosūces ventilatori, pieplūdes ventilatori)**

**TA-6 (ik pēc 6 mēnešiem)**

1. Pārbaudīt sistēmas un to agregātu (ventilatori, gaisa vārsti un t.t.) darbību.

2. Vizuāli novērtēt vispārējo stāvokli, ieskaitot cauruļvadu izolāciju, metāla konstrukcijas un vadības paneli.

3. Pārbaudīt ventilatoru, elektrodzinēju stiprinājumu drošību un atbilstību ekspluatācijas noteikumiem.

4. Pārbaudīt ventilatoru gultņu trokšņu līmeni un vizuāli pēc pārkaršanas pazīmēm. 5. Pārbaudīt gaisa ieņemšanas/izmešanas restes, ja nepieciešams, iztīrīt.

**10. Kondicionieru apkopes darbi**

**TA-12 (ik pēc 12 mēnešiem)**

**1. Pārbaudīt sistēmas un agregātu vispārējo darbību;**

1. Veikt kondensatora bloka virsmas tīrīšanu;

2. Veikt kondicioniera iekšējā bloka tīrīšanu;

3. Konidioniera dzesēšanas kontūra visu darbības parametru pārbaude, tajā skaitā hermētiskuma un tā pārbaude, nepieciešamības gadījumā veikt freona papildināšanu;

4. Kondensāta novadīšanas sistēmas tīrīšana, aizsērējumu likvidēšana, ja uzstādīts kondsāta novadīšanas sūknis, tad veikt tā pārbaudi.

**11. Fankoilu apkopes darbi**

**TA-12 (ik pēc 12 mēnešiem)**

1. Pārbaudīt sistēmas un to agregātu vispārejo darbību

2. Fankoila griestu kasetes tīrīšana;

3. Trīsgaitas vārstu, automātikas pārbaude;

4. Kondensāta sistēmas pārbaude un tīrīšana.

**12. Tvaika mitrinātāji**

**TA-12**

1.Detalizēta iekārtas darbības pārbaude visos režīmos, tvaika vadu sistēmas vizuāla apskate, izolācijas stāvokļa novērtēšana;

2.Tvaika mitrinātāju atkaļķošana, tvaika vārstu pārbaude, ūdenspadeves darbības pārbaude, ja nepieciešams filtru maiņa;

3. Ūdens savākšanas vanniņu, drenāžas ceļu, kondensātu sprauslu tīrīšana;

4. Elektrosadaļu pārbaude, kontrolsistēmu pārbaude, pārbaudīt vai kontrolējamie parametri atbilst normām, temperatūras devēju u.c. režīmu pārbaude.

**13. Bipolārās jonizācijas iekārtas**

**TA-12**

1. Detalizēta iekārtas darbības pārbaude visos darba režīmos;

2. Iekārtas pārbaude, tīrīšana;

3. Pārbaudīt vai kontrolējamās iekārtas parametri atbilst ražotāja noteiktajam un LR normatīvajiem aktiem;

4. Ieslēgšanās, izslēgšanās, taimera darbība, vārstu piedziņas signāli, temperatūras devēji, plūsmas devēji u.c. pārbaude.